*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2015.10.15.**

**Javaslat Dunaújváros Megyei Jogú Város Önkormányzata 2015. évi közbeszerzési terve 4. számú módosítására**

**Előadó:** az Ügyrendi igazgatási és jogi bizottság elnöke

 a Gazdasági és területfejlesztési bizottság elnöke

 a Pénzügyi bizottság elnöke

 az önkormányzat Bírálóbizottságának elnöke

**Előkészítő:** Téglás Zoltán városfejlesztési igazgató

 Dzsupin Andrea ügyintéző

**Meghívott:** -

**Véleményező bizottságok:**

Ügyrendi, igazgatási és jogi bizottság 2015.10.13.

Gazdasági és Területfejlesztési Bizottság 2015.10.13.

Pénzügyi Bizottság 2015.10.12.

Az önkormányzat Bírálóbizottsága 2015.10.13.

**A napirendi pont rövid tartalma:**

Dunaújváros Megyei Jogú Város Önkormányzata 2015. évi közbeszerzési tervét a terv elfogadása óta felmerült változtatási igények miatt szükséges módosítani.

**A napirendi pont előkészítőinek adatai:**

Osztály neve: Városfejlesztési Igazgatóság

Ügyintéző neve: Dzsupin Andrea

E-mail címe: dzsupin@pmh.dunanet.hu

Telefonszáma: 06-25-544-380

Iktatószám: 4763-32/2015.

Előkészítő aláírása: Dzsupin Andrea

Igazgató / Osztályvezető aláírása: Téglás Zoltán

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos

Leadás dátuma: 2015.10.08.

Ellenőrzés dátuma: 2015.10.\_\_.

Törvényességi észrevétel:

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja:** **Nyílt ülés**

Egyéb megjegyzések:

**J A V A S L A T**

**Dunaújváros Megyei Jogú Város Önkormányzata**

**2015. évi közbeszerzési terve 4. számú módosítására**

**Tisztelt Közgyűlés!**

A közbeszerzésekről szóló 2011. évi CVIII. törvény (továbbiakban: Kbt.) 33. § (1) bekezdése alapján az ajánlatkérők a költségvetési év elején, legkésőbb március 31. napjáig éves összesített közbeszerzési tervet kötelesek készíteni az adott évre tervezett közbeszerzéseikről. E kötelezettségnek eleget téve a közgyűlés 143/2015. (III.19.) határozatával elfogadta az önkormányzat 2015. évre vonatkozó közbeszerzési tervét, majd 300/2015. (V.21.) határozatával elfogadta az önkormányzat 2015. évi tervének 1. számú, 446/2015. (VI.18.) határozatával 2. számú, 500/2015. (IX.17.) határozatával 3. számú módosítását.

Az elfogadott közbeszerzési terv jelenlegi módosítását az alábbiakban részletezettek teszik szükségessé:

1. A közbeszerzési terv kiegészítése új beszerzési igénnyel:

1. A közbeszerzési terv kiegészítése szükséges – III. Szolgáltatás-megrendelés 5. soraként – „Tervezési Szerződés Dunaújváros Megyei Jogú Város Integrált Területi Programjának keretén belül a Dunaújvárosi Óvoda alábbi tagintézményeinek felújítására és energetikai korszerűsítésére (1. Aprók Háza Tagóvoda; 2. Csillagvirág Tagóvoda; 3. Napsugár Tagóvoda)”

A Közbeszerzési igény indoka:

Dunaújváros Megyei Jogú Város Önkormányzata a Területfejlesztési Operatív Programban megjelenő felhívások vonatkozásában 2015. szeptember 11-én kapta meg a Nemzetgazdasági Minisztériumtól – nem teljes körűen – a felhívások területspecifikus jellemzőit, mely alapján a TOP 6.2.1 „Családbarát, munkába állást segítő intézmények, közszolgáltatások fejlesztése” című felhívás 2015. november 30-án nyílik meg. A felhívásra Dunaújváros Megyei Jogú Város Önkormányzata Dunaújváros Megyei Jogú Város Integrált Területi Programjában megfogalmazottak alapján támogatási kérelmet kíván benyújtani a Dunaújvárosi Óvoda három tagintézménye felújítására, fejlesztésére. A támogatási kérelem feltétele a projekt előkészítése, melyhez nélkülözhetetlen a szükséges műszaki tervek vonatkozásában a közbeszerzési eljárás megindítása.

Fent ismertetett közbeszerzési eljárások tekintetében a közgyűlésnek módosítania szükséges az önkormányzat 2015. évi közbeszerzési tervét, ezért indítványozzuk az I. számú határozati javaslat és melléklete elfogadását.

A Kbt. 62. § (4) bekezdésében foglaltak alapján „*Az ajánlatkérő az ajánlatok – tárgyalásos eljárásban a végleges ajánlatok – bontásának megkezdésekor, az ajánlatok felbontása előtt közvetlenül ismerteti a közbeszerzés – a 18. § (2) bekezdésének alkalmazása nélkül számított – becsült értékét és a szerződés teljesítéséhez rendelkezésre álló anyagi fedezet összegét, részajánlattétel biztosítása esetén részenként.*”

Tekintettel arra, hogy az önkormányzat 2015. évi közbeszerzési tervének I. Árubeszerzés 2. sorában szereplő „Szállítási szerződés Dunaújváros közvilágítási berendezéseinek villamos energia ellátására” tárgyú közbeszerzési eljárás eredményeként megkötésre kerülő szerződés időtartama 2016.02.01. 00:00 órától – 2017.01.31. 24:00 óráig tart, így a fenti tárgyú közbeszerzési eljárás 2016-2017. évre áthúzódó fedezetéről rendelkezni szükséges, melyet a II. számú határozati javaslat tartalmaz.

A közbeszerzési terv módosítását az önkormányzat saját honlapján köteles közzétenni úgy, hogy annak a tárgyévet követő évre vonatkozó közbeszerzési terv honlapon történő közzétételéig kell elérhetőnek lennie.

Vélemények:

Az Ügyrendi, igazgatási és jogi bizottság, a Gazdasági és területfejlesztési bizottság, a Pénzügyi bizottság, valamint az önkormányzat Bírálóbizottsága az előterjesztést a közgyűlési postázást követően, rendkívüli ülésén tárgyalja, ezért a bizottsági vélemények a közgyűlésen szóban kerülnek ismertetésre.

**Tisztelt Közgyűlés !**

Kérem a határozati javaslat elfogadását.

**I. HATÁROZATI JAVASLAT**

**Dunaújváros Megyei Jogú Város Közgyűlésének**

**…./2015. (X.15.) határozata**

az önkormányzat 2015. évi közbeszerzési terve 4. számú módosításáról

1. Dunaújváros Megyei Jogú Város Közgyűlése az önkormányzat 2015. évre vonatkozó közbeszerzési tervének 4. számú módosítással egységes szerkezetbe foglalt közbeszerzési tervét a határozat melléklete szerinti tartalommal elfogadja.

2. Dunaújváros Megyei Jogú Város Közgyűlése elrendeli az önkormányzat 2015. évre vonatkozó közbeszerzési terve 4. számú módosítással egységes szerkezetbe foglalt közbeszerzési tervének az önkormányzat honlapján történő közzétételét.

**Felelős:** - a határozat végrehajtásáért:

 a polgármester

 - a határozat végrehajtásában való közreműködésért:

 a közbeszerzési ügyintéző

**Határidő:** a közzétételre 2015. október 22.

 a közzététel időtartama a 2015. évre vonatkozó közbeszerzési terv honlapon történő közzétételének időpontjáig tart.

**II. HATÁROZATI JAVASLAT**

**Dunaújváros Megyei Jogú Város Közgyűlésének**

**…./2015. (X. 15.) határozata**

az önkormányzat 2015. évi közbeszerzési tervében elfogadott közbeszerzések költségvetési fedezetéről

1.) Dunaújváros Megyei Jogú Város Közgyűlése az önkormányzat 2015. évi közbeszerzési tervében szereplő beszerzések 2016-2017. évre áthúzódó fedezetét a 2016. és 2017. évi költségvetésében az alábbiak szerint biztosítja:

A közbeszerzési terv I/2. sorában meghatározott „Szállítási szerződés Dunaújváros közvilágítási berendezéseinek villamos energia ellátására” tárgyú közbeszerzési eljárás fedezetéül az önkormányzat a 2016. évi költségvetésében nettó 51,3 M Ft + ÁFA összeget, a 2017. évi költségvetésében 4,7 M Ft + ÁFA összeget megtervez és biztosít.

2.) Dunaújváros Megyei Jogú Város Közgyűlése utasítja a jegyzőt, hogy az 1. pontban foglalt, 2016-2017. évre áthúzódó kötelezettségvállalásokat ezen évek költségvetésének tervezésekor vegye figyelembe, valamint utasítja a polgármestert a döntéssel összefüggő kötelezettségvállalások teljesítésére.

**Felelős:** - a kötelezettségvállalás teljesítéséért:

 a polgármester

 - a kötelezettségvállalásban történő közreműködésért:

 a költségvetési és pénzügyi osztály

 a városüzemeltetési és beruházási osztály vezetője

 - a költségvetés tervezéséért:

 a jegyző

 - a költségvetés tervezésében való közreműködésért:

 a gazdasági és területfejlesztési bizottság elnöke

 a pénzügyi bizottság elnöke

 az ügyrendi, igazgatási és jogi bizottság elnöke

 - a költségvetés tervezetének előkészítésében való közreműködésért:

 a költségvetési és pénzügyi osztály

 a városüzemeltetési és beruházási osztály vezetője

**Határidő:**

 - a 2016-2017. évi költségvetés tervezésének időpontja

Dunaújváros, 2015. október 15.

|  |  |  |
| --- | --- | --- |
| Tóth Kálmán s.k. |  | Dr. Ragó Pál s.k. |
| az ügyrendi, igazgatási és jogi bizottság elnöke |  | az önkormányzat Bírálóbizottságának elnöke |

|  |  |  |
| --- | --- | --- |
| Hingyi László s.k. |  | Pintér Attila s.k. |
| a gazdasági és területfejlesztési bizottság elnöke |  | a pénzügyi bizottság elnöke |